තමා සියලු ජාතීන්ට, ආගම්වලට එක සමානව සළකන නායකයකු බව පෙන්වා දුන් ජනාධිපතිවරයා ජාතීන් අතර භේද ඇති කිරීමට ගන්නා උත්සාහයන්ට නොරැවටී සියලු දෙනාම එකමුතුව රට ගොඩනැඟීමට කටයුතු කළ යුතු බව පැවැසීය.පුත්තලම් දිස්ත්‍රික්කයේ ජනතාවගේ සෑම ප්‍රශ්නයක් කෙරෙහිම අවධානය යොමු කර ඒවා විසැඳීමට කටයුතු කරන බවත්, සෑම ආසනයකම කිලෝමීටර් 25 බැගින් දිස්ත්‍රික්කයේ මාර්ග කිලෝමීටර් 125ක් කාපට් කිරීමේ කටයුතු අද ආරම්භ කරන බවත් ජනාධිපතිවරයා වැඩිදුරටත් ප්‍රකාශ කළේය.ශ්‍රී ලංකා නිදහස් පක්ෂයේ මහලේකම් සෞඛ්‍ය ඇමැති මෛත්‍රීපාල සිරිසේන, ජ්‍යෙෂ්ඨ ඇමැතිවරුන් වන මිල්රෝයි පෙරේරා, ඒ. එච්. එම්. ෆවුසි, ඇමැති රෝහිත අබේගුණවර්ධන, නියෝජ්‍ය ඇමැති නියෝමාල් පෙරේරා, පාර්ලිමේන්තු මන්ත්‍රී වික්ටර් ඇන්ටනී මහත්වරු ද මෙහි දී අදහස් දැක්වූහ..